section_heading: Povijest
paragraph_text: mini|lijevo|Pogled na Guvernerovu palaču u utvrdi La Fortaleza 1903. god. God. 1508., španjolski konkvistador i istraživač, Juan Ponce de León, na otoku San Juan je osnovao prvo naselje, Caparra, nazvano po pokrajini Cáceres u Španjolskoj, rodnom mjestu tadašnjeg guvernera Kariba, Nicolása de Ovanda.<ref>Guaynabo na Encyclopædia Britannica, 2006. Preuzeto 25. rujna 2012. Danas je to arheološki lokalitet četvrti Guaynabo, u luci koja kao da je povezana s kopnom jer je smještena u uskom tjesnacu Caño de San Antonio („Kanal sv. Antuna”). Godinu dana kasnije ovo naselje je napušteno i premješteno na mjesto današnje luke koju su tada zvali Porto Rico („Bogata luka”). God. 1521., u duhu izvornog naziva otoka kojeg mu je dao Kristofor Kolumbo, nazivu naselja je dodano ime njegova sveca zaštitnika, sv. Ivana Krstitelja, te se od tada zvalo San Juan Bautista de Puerto Rico.